**ΓΕΝΙΚΗ ΒΙΟΛΟΓΙΑ & ΒΙΟΛΟΓΙΑ ΚΥΤΤΑΡΟΥ**

**ΕΡΓΑΣΤΗΡΙΑΚΕΣ ΑΣΚΗΣΕΙΣ**

ΠΛΑΝΟ ΜΑΘΗΜΑΤΟΣ

Χειμερινό Εξάμηνο Ακαδημαϊκού Έτους 2016-2017

* Το μάθημα της *ΓΕΝΙΚΗΣ ΒΙΟΛΟΓΙΑΣ & ΒΙΟΛΟΓΙΑΣ ΚΥΤΤΑΡΟΥ* επικεντρώνεται στην πειραματική μελέτη βιολογικών φαινομένων, ξεκινώντας από την συγκριτική μικροσκοπική παρατήρηση φυτικών και ζωικών κυττάρων, τη χρήση χρωστικών και τη μελέτη της κυτταρικής διαίρεσης.
* Τα εργαστήρια θα γίνονται στο Εργαστήριο Βιολογίας τις Δευτέρες, σε έξι Τμήματα χωρισμένα σε τρεις εβδομαδιαίες ομάδες: το 1ο (στις **3:00-4:30**) και το 2ο (στις **4:30-6:00**), το 3ο και το 4ο τις αντίστοιχες ώρες της επόμενης εβδομάδας ενώ το 5ο με το 6ο τις αντίστοιχες ώρες της μεθεπόμενης εβδομάδας. **Έτσι ο κάθε φοιτητής θα πρέπει να παρακολουθεί ένα εργαστήριο κάθε τρίτη εβδομάδα.**
* Ο διαχωρισμός των φοιτητών σε τμήματα έχει ολοκληρωθεί και, λόγω έλλειψης χώρου, **δεν είναι δυνατή η παρακολούθηση κάποιου σε διαφορετικό τμήμα** από εκείνο όπου κατατάχτηκε.
* Θα τηρείται απουσιολόγιο και η παρουσία είναι υποχρεωτική (σε όλη τη διάρκεια της εργαστηριακής άσκησης), για τουλάχιστον το 80% των εργαστηρίων, προκειμένου να θεωρηθεί ολοκληρωμένη η παρακολούθηση του. Έτσι δεν μπορεί να γίνει πάνω από ΜΙΑ απουσία σε όλο το εξάμηνο.
* **ΠΡΟΣΟΧΗ! Η χρήση ποδιάς είναι ΥΠΟΧΡΕΩΤΙΚΗ** **και προσέλευση χωρίς αυτή θα χρεώνεται με απουσία.**
* **ΑΞΙΟΛΟΓΗΣΗ**

Η αξιολόγηση των φοιτητών για το εργαστηριακό τμήμα θα γίνει κατά **100%** από εργαστηριακές ερωτήσεις που θα ενσωματωθούν στη ΓΡΑΠΤΗ ΕΞΕΤΑΣΗ κατά την εξεταστική περίοδο του εξαμήνου.

* **ΜΕΘΟΔΟΣ ΕΞΕΤΑΣΗΣ**

Η μέθοδος της εξέτασης θα είναι με **γραπτές ερωτήσεις (σύντομης ανάπτυξης ή επιλεκτικής μορφής)**.

* **ΕΞΕΤΑΣΤΕΑ ΥΛΗ:**

Εξεταστέα ύλη της Γραπτής Εξέτασης αποτελούν τα φυλλάδια με τα εργαστηριακά πρωτόκολλα, συμπεριλαμβανομένων των τεχνικών και των παρατηρήσεων.

**>>>>>> ΚΑΝΟΝΕΣ ΑΣΦΑΛΕΙΑΣ ΕΡΓΑΣΤΗΡΙΟΥ <<<<<<**

* Ο χώρος ενός Βιολογικού εργαστηρίου, εκτός από το να προσφέρεται για την πειραματική μελέτη βιολογικών φαινομένων, μπορεί να αποτελέσει και εστία πολλαπλών κινδύνων. Για το λόγο αυτό η ΣΥΝΕΧΗΣ ΠΡΟΣΟΧΗ και η απαράβατη τήρηση των κανόνων ασφαλείας είναι εντελώς απαραίτητη.
* Η κατανάλωση ποτών και τροφής καθώς και το κάπνισμα στο χώρο του εργαστηρίου **ΑΠΑΓΟΡΕΥΕΤΑΙ ΑΥΣΤΗΡΑ**.
* Κάθε επιφάνεια θα πρέπει να θεωρείται πιθανώς μολυσματική. Συνεπώς όλα τα προσωπικά αντικείμενα (πανωφόρια, τσάντες, βιβλία κλπ) θα πρέπει να αποθηκευτούν στα ντουλάπια κάτω από τους πάγκους. Επάνω στους πάγκους θα πρέπει να υπάρχει μόνο το φυλλάδιο του εργαστηρίου, ένα σημειωματάριο και τα απαραίτητα υλικά του εργαστηρίου.
* Λόγω της χρήσης βιολογικού υλικού, καυστικών, οξέων και άλλων βλαβερών αντιδραστηρίων, **η χρήση ΠΟΔΙΑΣ είναι ΥΠΟΧΡΕΩΤΙΚΗ.** Προκειμένου η χρήση της να είναι αποτελεσματική θα πρέπει να είναι **κουμπωμένη** (συμπεριλαμβανομένων των μανικιών), το υλικό της θα πρέπει να είναι αρκετά χοντρό (ώστε να απορροφά τυχόν υγρά αντιδραστήρια) ενώ η κατασκευή της θα πρέπει να είναι τέτοια που να επιτρέπει την στιγμιαία αφαίρεσή της αν αυτό καταστεί αναγκαίο (με κόπιτσες - όχι κουμπιά).
* Λόγω της χρήσης γυαλικών και επικίνδυνων αντιδραστηρίων, **η χρήση γυαλιών ασφαλείας ΣΥΝΕΙΣΤΑΤΑΙ ΘΕΡΜΑ.** Όσοι φοιτητές φορούν γυαλιά οράσεως θα πρέπει να τα φορούν στον εργαστηριακό χώρο καθώς **η ΧΡΗΣΗ ΦΑΚΩΝ ΕΠΑΦΗΣ ΑΠΑΓΟΡΕΥΕΤΑΙ!**
* Για τον κίνδυνο διαρροής επικίνδυνων υγρών αντιδραστηρίων, **ΣΥΝΕΙΣΤΑΤΑΙ ΘΕΡΜΑ** η χρήση κλειστών παπουτσιών (με χαμηλό τακούνι και σταθερό πέλμα)**.**
* Η χρήση κινητών, ακόμα και ως υπολογιστικές μηχανές, **ΑΠΑΓΟΡΕΥΕΤΑΙ ΑΥΣΤΗΡΑ** .
* Σε περίπτωση ανάγκης άμεσης εγκατάλειψης του χώρου του εργαστηρίου, αυτό γίνεται με τάξη ΧΩΡΙΣ ΝΑ ΠΑΡΟΥΜΕ ΚΑΝΕΝΑ ΠΡΟΣΩΠΙΚΟ ΕΙΔΟΣ.

**Ο ΔΙΔΑΣΚΩΝ**

**Dr. ΔΗΜΗΤΡΗΣ ΜΙΧΜΙΖΟΣ**

**Βιολόγος**